paragraph_text: Sveti kotrljan (balegar, skarabej, lat. Scarabaeus sacer), vrsta kotrljanâ, kukac kornjaš iz porodice truležara (Scarabeidae). Živi na obalnim dinama i močvarnim staništima oko mediteranskog bazena. Među koprofagnim vrstama kukaca tipičan je predstavnik onih koji skupljaju izmet u kuglice velike poput oraha. Takav kukac kotrlja svoju kuglicu na prikladnu lokaciju gdje kopa podzemni hodnik u kojem je skriva. Zatim samu kuglicu ili pojede ili leže jaja na njoj, zatrpava hodnik i odlazi ponavljajući ovaj postupak koliko god može puta. Ličinka se hrani lopticom izmeta nakon što se izlegne iz jaja. Ovo je ponašanje inspiriralo stare Egipćane da usporede Scarabaeus sacer s Kheprijem, svojim bogom Sunca. S tim u skladu smatrali su ovu vrstu svetom.